ອະດີດ ທີ່ປຶກສາ ດ້ານຄວາມປອດໄພ ຂອງ ທ່ານທຣຳ ອາດລະເມີດກົດໝາຍ ສະຫະລັດ
ທຳນຽບຂາວໄດ້ປະຕິເສດ ຕໍ່ຄວາມຮຽກຮ້ອງ ຂອງຄະນະກຳມະການ ທີ່ຢາກ​​ໄດ້ເອກະສານຕ່າງໆ ກ່ຽວຂ້ອງກັບ ການພົວພັນ ກັບຄົນຕ່າງປະເທດ ຂອງນາຍພົນ Michael Flynn.
ອະດີດທີ່ປຶກສາ ດ້ານຄວາມປອດໄພແຫ່ງຊາດຂອງປະທານາທິບໍດີ ດໍໂນລ ທຣຳ ປາກົດ ວ່າໄດ້ລ່ວງລະເມີດກົດໝາຍລັດຖະບານກາງ ໂດຍບໍ່ໄດ້ເປີດເຜີຍ ເງິນທີ່ທ່ານໄດ້ຮັບຈາກ ລັດຖະບານຕ່າງປະເທດຢ່າງຖືກ ຕ້ອງ ໃນການພົວພັນກັບສາທາລະນະ ຫົວໜ້າຂອງ ຄະນະກຳມະການ ຄວບຄຸມຂອງສະພາຕໍ່າ ສະຫະລັດ ໄດ້ກ່າວຕໍ່ບັນດານັກຂ່າວໃນວັນ ອັງຄານວານນີ້ ການສະແດງຄວາມຄິດເຫັນທີ່ສອດຄ່ອງກັນອັນຫາໄດ້ຍາກ ຂອງສອງພັກການເມືອງ ໃຫຍ່ຢູ່ລັດຖະສະພາ ໄດ້ມີຂຶ້ນຫຼັງຈາກທຳນຽບຂາວໄດ້ປະຕິເສດ ຕໍ່ຄວາມຮຽກຮ້ອງຂອງ ຄະນະກຳມະການຢາກໄດ້ເອກະສານຕ່າງໆ ທີ່ກ່ຽວຂ້ອງກັບການພົວພັນກັບຄົນຕ່າງປະ ເທດຂອງນາຍພົນ Michael Flynn ປະທານຄະນະກຳມະການຄວບຄຸມ ຂອງສະພາຕໍ່າ ທ່ານ Jason Chaffetz ສະມາ ຊິກພັກຣີພັບບລີກັນຈາກລັດ Utah ໄດ້ກ່າວວ່າ ທຳນຽບຂາວ ໄດ້ໂຕ້ຕອບ ໃນວັນອັງຄານວານນີ້ ໂດຍກ່າວວ່າ ພວກເຂົາເຈົ້າ  ວ່າ ອະດີດທີ່ປຶກສາດ້ານຄວາມປອດໄພແຫ່ງຊາດທ່ານ Flynn ໄດ້ລະເມີດກົດໝາຍໃນລະ ຫວ່າງ ເວລາທີ່ມີການຕິດຕໍ່ ແລະ ເອົາຮັບເງິນຈາກລັດຖະບານຕ່າງປະເທດ